Муниципаль бюджет мәктәпкәчә белем бирү учреждениясе-

Теләче №2 балалар бакчасы

Теләче муниципаль районы Татарстан республикасы

**Уртанчылар төркемендә экология буенча**

**белем бирү эшчәнлеге**

**«Кышлаучы кошлар өчен Эко -Печенье»**

Әзерләде:

Теләче №2 балалар бакчасы тәрбиячеләре:

Гайбадуллина М.Ф., Валиева К.И.

**Максат:** Балаларның кышлаучы кошлар, кошлар тормышында кешенең роле турындагы белемнәрен киңәйтү.

**Бурычлар:**

**Белем бирү бурычлары:** балаларның туган якның кышлаучы кошлары, аларның тышкы кыяфәте һәм төзелеше, гадәтләре турында белемнәрен ныгыту.

- балаларның сүзлек запасын киңәйтү, сөйләмдә “орнитолог, азык, ачлык, җимлек һ.б” кебек төшенчәләрне активлаштырыру.

**Үстерүче бурычлар:** Балаларда кызыксыну, игътибарлык, хәтер, логик фикерләүне үстерү

**Тәрбияви бурычлар**: Балаларда кошларга карата кызыксыну, кайгыртучанлык һәм сакчыл караш тәрбияләү, аларга ярдәм итү теләге уяту.

**Белем бирү өлкәсе:** танып белү үсеше (табигать)

**Интеграция:** сөйләм үсеше, танып белү, иҗтимагый-коммуникатив үсеш.

**Методлар һәм алымнар:** мнемотехника, әңгәмә, тасвирлап сөйләү, кинезиологик күнегү, эксперимент.

**Сүзлек эше:** орнитолог, азык, ачлык, җимлек.

**Җиһазлар:** Кошлар рәсеме: песнәк, күгәрчен, кызылтүш, тукран, чыпчык; тары, карабодай, он, көнбагыш салынган контейнерлар, бурттерелгән желатин,он.

-Һәр балага башлык, фартук һәм җиңсәләр, ярмалар белән контейнерлар, төрле формалар, таякчыклар, «яшь кошлар ярдәмчеләре» медальләре..

**Башлангыч эш:** кошлар турында әңгәмәләр, кошларны күзәтү, кошлар турында әкиятләр һәм шигырьләр уку, иллюстрацияләр, фильмнар карау, кошларның исемнәрен ятлау.

**Белем бирү эшчәнлеге барышы:**

|  |  |  |
| --- | --- | --- |
| **Этаплар:** | **Тәррбияче эшчәнлеге:** | **Балалар эшчәнлеге** |
| Оештыру моменты:  **Төп өлеш:**    **3. Йомгаклау өлеше.** | **Оештыру моменты:** Тәрбияче балаларны залга алып керә.  **Тәрбияче:** Балалар безгә кунаклар килгән, әйдәгез алар белән исәнләшик, аларга да, үзебезгә дә яхшы кәеф телик.  **Психологик кәеф күтәрү (Кинезиологик күнегү)**  Исәнме, кояш!  Исәнме, саф һава!  Исәнме, искән җил!  Исәнме Туган ил!  Исәнмесез кунаклар!  **Сюрприз момент:**(ишек шакыйлар, тәрбиячегә хат тапшыралар)  **Тәрбияче:** Балалар, кемдер хат җибәргән. Әйдәгез хатны укыйк?  **Проблемалы ситуация тудыру**:  **Хат тексты.** Исәнмесез, балалар! Минем исемем Кадрия Ильдаровна, мин галим-орнитолог. Хәзер кыш көне безнең фәнни лаборатория өчен бик авыр вакыт һәм безгә сезнең ярдәм кирәк! Әгәр сез безгә ярдәм итәргә теләсәгез, лабораториягә рәхим итегез! Ә кемгә ярдәм кирәк икәнен сез “**Меджик – бокста”** яшерелгән биремнәрне үтәп кенә белерсез. **Меджик – бокс**- ул биремнәр тутырылган махсус тартма. Аның эчендә тагын берничә кечкенә “бокслар” тартмалар булырга мөмкин.  **Тәрбияче:** Балалар, сез фәнни лабораториягә барырга әзерме?  *(Тәрбияче балалар белән “Табигать балалары” музыкасына фәнни лабораториягә китә. Лабороториядә орнитолог каршы ала)*  **Орнитолог**: Исәнмесез, балалар! Мин орнитолог Кадрия Ильдаровна һәм мин сезне үземнең лабораториягә чакырган идем.  Лабораториягә кергәнче балалар берничә кагыйдә үтәргә кирәк. Сез аларны беләсезме?  **Тәрбияче:** Әйе, без кагыйдәләрне алдан өйрәнгән идек. Балалар лабораториядә үз-үзеңне тоту кагыйдәләрен искә төшерик әле?  **Орнитолог:** Әфәрин, балалар. Үз киемнәреңне пычратмас өчен лабораториядә махсус кием кияргә кирәк. Аның өчен мин сезгә башлык, алъяпкыч һәм җиңсәләр әзерләп куйган идем, аларны кияргә кирәк. Әйдәгез киемнәрне киик. (киенәләр)  *(Орнитолог,тәрбияче балалар белән лабораториягә узалар, як-якка караналар, үзәктә биремнәр тартмасын табалар)*  **Орнитолог:**- Балалар, менә **меджик-бокс,** биремнәр тартмасы. Тартмадан биремнәрне үтәгәннән соң, сез кемгә ярдәм кирәклеген белерсез һәм без аларга булыша алырбыз. *(тәрбияче балалар белән меджик-боксны ачалар, беренче коробкадагы биремне утиләр)*  **1 нче бирем.** **Мнемотаблица буенча эш.**  **Тәрбияче:** Беренче биремдә безгә  конвертлар бирелгән. Безгә кем яки нәрсә турында сүз барачагын белергә кирәк балалар!  -Нәрсә бу? Сез ничек уйлыйсыз, сүз кем турында бара? Тәннең бу өлешләре кемнеке булырга мөмкин? Мин сезнең белән килешәм, кошның томшыгы, гәүдәсе, канатлары, койрыгы һәм аяклары бар. Димәк, бүген без кемнәргә булышабыз?  -Сез ничек уйлыйсыз, әгәр без бүген кошлар турында сөйләшәбез икән, орнитолог нәрсәләрне өйрәнә?  - Дөрес балалар. Орнитолог- кошларны өйрәнүче галим.    **Орнитолог:** Орнитологның кем икәнен аңладыгызмы инде балалар? Әйе, мин галим, кошларны өйрәнәм, хәзер балалар бакчасының бакчасында тикшеренүләр үткәрәм.  Афәрин, балалар! Минем беренче биремне яхшы үтәдегез.  **Кышлаучы кошлар турында әңгәмә.**  **Тәрбияче:** Балалар сез ничек уйлыйсыз, барлык кошлар да җылы якка очып киттәме?  - Дөрес, кошларның күбесе туган якта кышларга калды. Алар ничек дип атала?  -Ә сез нинди кышлаучы кошларны беләсез?  **Орнитолог:** Әфәрин балалар! Сез күп кошлар беләсез икән! Әгәр сез икенче биремне үтәсәгез, сезне сюрприз көтә.  **Тәрбияче:** Сез икенче биремне үтәргә әзерме? Тартманың икенче коробкасын ачабызмы?  **2 нче бирем: « Кошлар пазлысын төзе” уены**  **Төбәк компоненты:** -Карагыз балалар, конвертларда киселгән рәсемнәр бар. Сезгә рәсемне төзергә, килеп чыккан кошның исемен татар һәм рус телендә әйтергә кирәк? Сезнең нәрсә килеп чыкты? Нинди кош ул? Кош турында нәрсә сөйли аласыз?  **Видеоролик карау (яңа материал белән танышу)**  **Орнитолог:** Афәрин, балалар! Сез икенче биремне яхшы үтәдегез, ә менә хәзер сезгә сюрприз. Мин сезне безнең балалар бакчасы бакчасы кунакханәсенә кунак булып очып килүче бер кызыклы кош белән таныштырам.  **Свиристель (Черелдәвек)**  Карагыз әле бу кошны, башында таҗы (коронасы) бар. Таҗ түгел бу, хохолок! Кош искиткеч матур! Ә бу матур кошны «Черелдәвек» дип йөртәләр.Черелдәвекенең тавышы «сыбызгы» тавышын хәтерләтә, шуңа күрә аны шулай атаганнар. Черелдәвек әле модник та! Үзе ачык алсу, ә кара канатларында сары һәм ак сызыклар, канат очларында кызыл таплар, койрык очларында сары сызык. Ул балан, миләш, чикләвекләр белән туклана.  - Нинди гаҗәеп һәм кызыклы кош, шулай бит, балалар!  **Физкультминутка “Чыпчык”**  Тәрәзә каршына  Килгән бер чыпчык  Миңа кычкыра:  -Чык әле, чык!  Алдый ул беләм  Гел шулай итә  Йөгереп чыксам  Оча да китә.  **3 нче бирем.**  **Тәрбияче:** Балалар карагыз әле, монда тагын бер бокс (тартма) бар, әйдәгез аны ачабыз?  **Тәрбияче:** Балалар, карагыз әле, бу нәрсә? Сез ничек уйлыйсыз, бу әйберләр безгә ни өчен кирәк? Алар белән нишләргә була?  - Әйе, мин сезнең белән килешәм, кошларга көнбагыш һәм ярма ашатырга була. Ә желатин ни өчен кирәк?  **Тәрбияче:** Балалар, кыш көнне кошларга бик авыр, аларга салкын, аларның тамаклары да ач, чөнки кыш көне кошларга ризык табу бик авыр: бөҗәкләр дә, коңгызлар да, җиләкләр дә, үлән дә юк. Бигрәк тә кыш азагында бураннар һәм көчле салкыннар вакытында күп кошлар ачлыктан үлә, чөнки бөтен азык ашалып бетә. Шуңа күрә кошлар кыш көне кешеләр яшәүче урыннарга якынрак очып киләләр.  **Тәрбияче:** Балалар, без сезнең белән кошларга кышны үткәрергә ничек ярдәм итә алабыз?  **Орнитолог:** Әйе, без азыкны җимлекләргә сала алабыз. Мин сезгә үзебезнең кошчыкларга ярдәм итәргә һәм алар өчен тәмле һәм файдалы азык – кошлар өчен эко-печенье әзерләргә тәкъдим итәм. Менә шуның өчен мин сезгә кирәкле ингредиентлар әзерләдем. Миңа ярдәм итәрсезме?  **Эксперименталь эшчәнлек.**  **Орнитолог**: Балалар, бу фәнни лаборатория, шуңа күрә безгә барлык таләпләрне дә төгәл үтәргә кирәк, ул чагында безнең барысы да килеп чыгачак.  - Безнең контейнер яртылаш ярмалар катнашмасы белән тулган. Без аңа яшерен ингредиент - желатин салабыз, мин ана су куштым һәм ул менә шулай буртте. (күрсәтә)  **Тәрбияче:** Барлыкка килгән катнашманы таякчык белән болгатабыз. Хәзер бу катнашманы сезнең контейнерларга салабыз. Ә сез ул катнашманы пластмас калаклар белән фигуралы савытка саласыз, тигезлисез, буш урыннар калдырмагыз һәм уртасына таякчык төртеп куясыз. Балалар сезгә барысы да аңлашылдымы? Ә хәзер эшкә тотынабыз!  **Орнитолог:** Балалар эко-печенье катсын өчен аны салкынга куярга кирәк. Суынгач таякчыкларны алабыз, барлыкка килгән тишекләргә бау кертеп бәйлибез. Ул безнең элгеч була. Эко-печеньяны элгеч ярдәмендә агачларга элеп була *(орнитолог әзер катырылган печеньяларны күрсәтә)*  **Тәрбияче:** Менә безнең печеньелар әзер. Соңрак без урамга чыгарбыз һәм кошларны үзебезнең печенье белән сыйларбыз.  **Рефлексия.**  **Тәрбияче:**  - Балалар без бүген сезнең белән кайда булдык?  –Сезне кем чакырды? Орнитологлар алар кемнәр?  - Сез нинди яңа кош белән таныштыгыз?  - Кошларга без нәрсә белән ярдәм иттек?  - Сезгә бүген барыннан да бигрәк нәрсә ошады?  **Орнитолог:** Әфәрин балалар, кошларга ярдәм иткәнегез өчен, сезне «Яшь кошлар белгечләре " дигән медальләр белән бүләклибез!  -Фәнни лабораториядәге көнебез тәмамланды, башлык, фартук җиңсәләребезне салырга була. | Уң кул бармаклары белән чиратлашып сул кул бармаклары белән күрешәләр, учлары белән бер-берсен чәбәклиләр  Балалар тәрбиячене чолгап алалар, сораулар бирәләр. Нәрсә бу? Кем җибәрде?  Балалар бик теләп һәм кызыксынып лабораториягә барырга ризалашалар  Балалар лабораториядә үз-үзеңне дәрес тоту кагыйдәләрен әйтәләр:  **1 нче кагыйдә**: Өстәлләрдә тәрбияче рөхсәтеннән башка бернәрсәгә дә кагылмаска.  **2 нче кагыйдә**: Авызга әйбер кабып карамаска, ашамаска-**лабораториядә тыела!**  **3 нче кагыйдә**: Җиһазлар, инструментлар белән сак эш итү. Эшләгәч әйберне үз урынына алып куярга кирәк.  **4 нче кагыйдә**: Тынлык сакларга, башкаларга эшләргә комачауламаска.  Балаларның җаваплары:  Бу-томшыклы баш, канатлы гәүдә, койрык, аяклар. Тәннең бу өлешләре кошныкы.  Балалар җаваплары: - Кош.. Кошларга  - Кошларны өйрәнүче галим.  -Юк, барысы да очып китмәде.  - “Кышлаучы кошлар” дип аталалар. Алар җылы якка очып китмәделәр, ә туган якта кышларга калдылар.  -Песнәк, чыпчык, күгәрчен, тукран һ. б.  -Әйе!  Балалар кошның исемен татар һәм рус телендә әйтәләр, кыскача мәгълүмәт бирәләр.  Балалар урындыкларга утырып, видеоролик карыйлар.  -Аяк очларына басып тәрәзәгә карау;  - бармак белән төртеп күрсәтү;  -Үзенә төртеп күрсәтү;  -кул изәп чакыру;  -кул селкү;  -йөгерү хәрәте;  -очу хәрәкәте, ике кат;  Өченче бокста көнбагыш, тары, карабодай һәм желатин ята.  -Әйе! Безгә бик кызык!  -Көнбагыш, тары һ.б. (балаларның фаразлары)  - Кошларны ашатырга була.  - Белмибез  - Җимлекләр ясарга һәм анда көнбагыш, чикләвек салырга.  - Әйе, без кошларга бик ярдәм итәргә телибез.  Балаларның җаваплары:  -Фәнни лабораториядә. Галим орнитолог. Орнитологлар кошларны өйрәнә.  - Черелдәвек  -Эко-печенье ясадык.  Башлыкларны һәм җиңсәләрне салалар |